Naudžių tvenkinys
Naudžių tvenkinys – tvenkinys Lietuvoje, Vilniaus rajone, Marijampolio gyvenvietės pietrytinėje dalyje. Sudarytas užtvenkus Juodės upę (Petešos intakas) 3,3 km nuo jos įtekėjimo į Prūdiškių tvenkinį. Tvenkinio ilgis iš pietų į šiaurę – 0,54 km, plotis – iki 0,11 km. Yra 5 a sala. Altitudė 151,5 m. Krantai žemi, aplinkui daugiausia plyti pievos. Pietinis tvenkinio galas užpelkėjęs, jo pakrantėje auga Marijampolio miškas.